Batwoman (televíziós sorozat)

A ***Batwoman*** Greg Berlanti és Caroline Dries által készített amerikai akció-kaland televíziós sorozat. A történet egy kitalált szuperhősről, Kate Kaneről / Batwomanről szól, a DC Comics azonos nevű képregénykaraktere alapján. Az Egyesült Államokban a The CW sugározza 2019. október 6-tól.

2018 májusban jelentette be a CW csatorna, hogy Batwoman is szerepelni fog az Arrowverseben, a három DC-s sorozat crossoverében. Két hónappal később bejelentették, hogy a CW berendelte az önálló Batwoman sorozat pilotját. A projekt vezető producere és írója Caroline Dries lesz, szintén producerként fog dolgozni Greg Berlanti és Sarah Schechter is a Berlanti Procutions produkciós cégen keresztül, valamint Geoff Johns is. Augusztus elején bejelentették, hogy Ruby Rose lett az aki megformálja Batwoman. 2019 januárjában hivatalosan is berendelték a Batwoman pilot epizódját.

## Batwoman

Batwoman, születési nevén Kate Kane egyike Gotham álarcos igazságosztóinak. A karaktert először 1956-ban mutatták be a Detective Comics hasábjain, majd a New 52 képregények átformálták, így manapság egy zsidó származású leszbikus nőként ábrázolják őt. Kane Bruce Waynehez hasonlóan maga is gazdag származású és magasan képzett, ami lehetővé tette számára, hogy beszálljon a gothami bűnüldözésbe.

## Történet

Az Arrowverse-ben játszódó sorozat helyszíne Gotham, 3 évvel Batman eltűnése után, amikor a várost a totális kétségbeesés fenyegeti. A rendőrség nem bír a bűnözőkkel, mindössze egy privát milícia tartja fenn a rendet. A szervezet fejének szabadszájú és társadalmi igazságosságra törekvő lánya épp ekkor tér vissza katonai iskolából való kirúgását és több éves kiképzést követően, és megvalósítja azt, amitől apja rettegett, önjelölt álarcos bosszúálló lesz belőle, hogy így vigye tovább eltűnt unokatestvére, Bruce Wayne örökségét. Persze a segítőivel dolgozó Kate Kane-nek még saját démonjait is le kell gyűrnie ahhoz, hogy a remény szimbólumává válhasson.

## Gyártás

### Koncepció és kidolgozás

2018 májusában a Zöld Íjászt alakító Stephen Amell jelentette be, hogy az Arrowverse őszi crossoverében Gotham városa is bemutatkozik. Mark Pedowitz, a The CW elnöke megerősítette Amell bejelentését. A következő hónapban arról számoltak be, hogy a CW berendelte az önálló Batwoman sorozat pilotját és ha elégedettek lesznek a látottakkal, akkor megvalósulhat a teljes első évad is. A projekt vezető producere és írója Caroline Dries lesz, aki korábban a Vámpírnaplókon, a Smallville sorozaton és a Melrose Place új feldolgozásán is dolgozott, valamint szintén producerként érdekelt a szériát az Arrowverse címei fölött felügyelő Greg Berlanti. Augusztusban Pedowitz megjegyezte, hogy a pilot a szezon közepére készülhet el.

Nellie Andreeva szerint Caroline Dries bíztató forgatókönyvet nyújtott be egy megfelelő teszt epizódhoz. Ennek eredményeképpen CW bejelentette, hogy berendelt egy pilot-részt a sorozatból David Nutter rendezésében. 2019. áprilisától kezdve a sorozatot pilotját lezártnak tekintette a CW, és állítólag folytatják a forgatókönyv írását. Május 7-én érkezett az első előzetes. Október 25-én jelentették be, hogy az eredetileg tizenhárom részesre tervezett első évad huszonkét epizódra bővül.

### Szereplőválogatás

A 2018 májusi bejelentést követően Kate Kane szerepére kezdtek el színésznőt keresni. Augusztusban bejelentették, hogy Ruby Rose lesz a Batwoman sorozat főszereplője. 2019 január végén Meagan Tandy, Camrus Johnson és Nicole Kang is csatlakozott a produkcióhoz, mint Sophie Moore, Luke Fox és Mary Hamilton szerepében. Nem sokkal később Rachel Skarsten főszereplő gonoszként csatlakozott Alice szerepében. Dougray Scott, mint Jacob Kane és Elizabeth Anweis Catherine Hamilton-Kane-ként csatlakozott. Sam Littlefield visszatérő szereplőként kapcsolódik be a szériába. Végtelen Világok Krízise crossoverben ismét benne lesz Batwoman. Sebastian Roché és Rachel Maddow visszatérő szereplők lettek.

2020 májusában Rose bejelentette, hogy kiszáll a sorozatból egy évad után. A Beralanti Productions és a WBTV egy közös nyilatkozatban megerősítették, hogy továbbra is elkötelezettek a sorozat iránt, és keresnek egy újabb színésznőt az LMBTQ közösségből erre a szerepre.

### Forgatás

A sorozat a Batwoman: Elegy című képregényből adaptálta Kate Kane eredettörténetét. Az események a Másvilágok eseményei előtt játszódnak.

2019. március 4-én kezdődtek az előkészületi forgatások Vancouver városában és március 25-én ért végett. A forgatás további részét Chicago városában folytatták.

## Jegyzetek

1. ↑ 1,0 1,1 Petski, Denise (June 17, 2019). The CW Sets Fall Premiere Dates: 'Batwoman', 'Supergirl', 'The Flash', 'Nancy Drew', More. Retrieved on június 17, 2019.
2. ↑ A következő Arrowverse crossoverben már Batwoman is benne lesz. Puliwood (2018-05-17). Retrieved on szeptember 18, 2019.
3. ↑ Batwoman sorozat készülhet a Zöld íjász csatornájánál. Puliwood (2018-07-18). Retrieved on szeptember 18, 2019.
4. ↑ BRÉKING: Ruby Rose lesz a Batwoman sorozat főszereplője. Puliwood (2018-08-08). Retrieved on szeptember 18, 2019.
5. ↑ 5,0 5,1 BRÉKING: Ruby Rose lesz a Batwoman sorozat főszereplője. Puliwood (2019-01-08). Retrieved on szeptember 18, 2019.
6. ↑ 2019/20 – A CW újoncai (1.) – Batwoman. Puliwood (2019-05-16). Retrieved on szeptember 18, 2019.
7. ↑ „A Batwoman magyar hangjai”, 2019. december 4.
8. ↑ Mitovitch, Matt Webb (September 26, 2018). Arrowverse Crossover Theme Is 'Elseworlds,' Casts Multiverse Observer.
9. ↑ Goldberg, Lesley (May 17, 2018). Batwoman to Make in 'Arrow'-verse Debut in Next Crossover.
10. ↑ Agard, Chancellor (July 17, 2018). Batwoman series from Greg Berlanti in development at The CW.
11. ↑ D'Alessandro, Anthony (August 6, 2018). CW Boss Mark Pedowitz Provides Update on Groundbreaking 'Batwoman' – TCA.
12. ↑ 12,0 12,1 Andreeva, Nellie (January 3, 2019). 'Batwoman' Starring Ruby Rose Gets Pilot Pickup at the CW; David Nutter To Direct.
13. ↑ Goldberg, Lesley (January 3, 2019). Ruby Rose-Led 'Batwoman' Pilot a Go at CW.
14. ↑ Hibberd, James (January 3, 2019). Ruby Rose's Batwoman gets CW pilot order with Game of Thrones director.
15. ↑ Andreeva, Nellie (April 17, 2019). Pilots 2019: Very, Very Early Buzz Edition.
16. ↑ Andreeva, Nellie (May 7, 2019). 'Batwoman', 'Katy Keene' & 'Nancy Drew' Picked Up To Series By the CW, 'Glamorous' Still in Contention.
17. ↑ Andreeva, Nellie (October 25, 2019). 'Batwoman' & 'Nancy Drew' Get Full-Season Orders From the CW.
18. ↑ Andreeva, Nellie (July 17, 2018). Batwoman TV Series in Works at the CW With Groundbreaking Lesbian Superhero Lead From Caroline Dries & Greg Berlanti.
19. ↑ Goldberg, Lesley (August 7, 2018). Ruby Rose to Play Lesbian Superhero Batwoman for The CW.
20. ↑ Andreeva, Nellie (January 25, 2019). 'Batwoman': Meagan Tandy, Camrus Johnson & Nicole Kang To Co-Star in the CW Pilot.
21. ↑ Andreeva, Nellie (February 7, 2019). 'Batwoman' Finds Its Villain: Rachel Skarsten To Star In the CW's DC Pilot.
22. ↑ Petski, Denise (February 22, 2019). 'Batwoman': Elizabeth Anweis Cast in the CW's DC Pilot.
23. ↑ Boucher, Geoff (August 21, 2019). 'Batwoman' Casting: Sam Littlefield Joins Gotham City Underworld.
24. ↑ Batman's Robin, Burt Ward, to Appear in This Fall's Arrowverse Crossover (July 20, 2019).
25. ↑ Boucher, Geoff (October 4, 2019). ‘Batwoman’: Rachel Maddow Will Be The Gossip In Gotham City’s Ear.
26. ↑ Hipes, Patrick (October 4, 2019). Sebastian Roché Back In CW Fold, Joins 'Batwoman' Cast In Recurring Role.
27. ↑ 27,0 27,1 Andreeva, Nellie (May 19, 2020). Ruby Rose Exits the CW’s ‘Batwoman’, DC Series To Recast Iconic Lead Role For Season 2. *Deadline Hollywood*. Retrieved on május 19, 2020.
28. ↑ Brown, Tracy (October 6, 2019). Commentary: We need a queer Batwoman more than ever. Just look at the Supreme Court.
29. ↑ D'Alessandro, Anthony (March 12, 2019). Greg Berlanti Teases 'Batwoman' Pilot Timeline – INTV.
30. ↑ „DGC BC Production List”, *Directors Guild of Canada*, 2019. január 25., 6. oldal. [2019. január 14-i dátummal az eredetiből archiválva] (Hozzáférés ideje: 2019. október 31.)
31. ↑ Brown, Scott (February 27, 2019). Hollywood North: Vancouver film industry revs up for TV pilot season.
32. ↑ Swartz, Tracy (March 25, 2019). 'Batwoman' TV pilot filming scenes in Chicago this week.

## További információk

Sablon:Filmlinkek

Sablon:Arrowverse

* **Filmművészetportál**